Prinzessinnen-Eechen

D'Prinzessinnen-Eechen ass e Lieu-dit am Gréngewald, wou sechs Routeeche stinn, déi zu Éiere vun de Kanner vum Groussherzog Wëllem IV. geplanzt goufen.

 Geographie 
De Lieu-dit Prinzessinnen-Eechen läit op enger Héicht vun zirka 374 m, am Réngelsgronn, nordëstlech vun den Nordportaler vum Tunnel Stafelter vun der A7, an der Kadastersektioun Heeschdref vun der Gemeng Steesel..

 Geschicht 
Tëscht 1894 an 1902 goufen zu Éiere vun de sechs Kanner vum Groussherzog Wëllem IV. sechs Eeche geplanzt. Als Bamzort goufe Routeechen erausgesicht, déi fir d'Gebuert vun der Prinzessin a spéiderer Groussherzogin Marie-Adélaïde (1894) an hire jonke Schwësteren, der spéiderer Groussherzogin Charlotte (1896), Hilda (1897), Antonia (1899), Élisabeth (1901) a Sophie (1902) laanscht de Wee am Réngelsgronn geplanzt goufen. 

De Bam vun der eelster Sëschter Marie-Adélaïde gouf géint Enn vum 1. Weltkrich bei engem Stuerm ëmgehäit a méi spéit mat enger Wantereech ersat.

 Kuckt och 

 Biller 

 Um Spaweck 

Kategorie:Häff a Lieu-diten zu Lëtzebuerg
Kategorie:Gréngewald